επι σεκουνδου αρχοντος και ιερεως δρουσου υπατου. επι της ερεχθειδος τριτης πρυτανειας η αρχελαος λυσιμαχου μαραθωνιος εγραμματευεν βοηδρομιωνος ογδοηι επι δεκα ογδοηι και δεκατηι της πρυτανειας εκκλησια κυρια εν τωι θεατρωι των προεδρων επιψηφιζε πλατων ηφιστιαδης και συνπροεδροι τειμοσθενης καλλιστομαχου αναφλυστιος ειπεν επειδη συμβεβηκεν λαμπριαν τειμοκρατους εν επιδαυρωι προ ωρας τελευτησαι νεανιαν κοσμιον και σωφρονα και πασηι αρετηι εν τηι πρωτηι ηλικιαι του βιου κατ αξιαν της των προγονων δοξης κεκοσμημενον ευγενειαι τε τηι αθηνησιν απο των αρχαιων και πρωτων ανδρων ιερεων και ιερειων της προσωνυμου της πολ[ε]ως θεου και ιεροφαντικων και δαδουχικων οικων γνησιον υπαρχοντα ου μονον δε τηι αθηνησιν ευγενειαι και λαμπροτητι κεκοσμημενον αλλα και εν ταις ενδο[ξο]ταταις και ευγενεσταταις της ελλαδος πολεσι λακεδαιμονι και αργει και τηι ιεραι επιδαυρωι ουδενος οικου δευτερον γενομενον προς τε τουτοις τετειμημενον τηι μεγιστηι και παρ απασιν ανθρωποις διωνομασμενη ρωμαιων πολειτειαι. δεδοχθαι τηι βουληι και τωι δημωι αναθειναι αυτου ανδριαντα εν ακροπολει και εν ελευσεινι εν τηι ιεραι αυληι ταιν θεαιν ου και των προγονων αυτου ανακεινται και εν επιδαυρωι τηι ιεραι εν τωι τεμενει του ασκληπιου την επιγραφην εχοντας η βουλη η εξ αρειου παγου και η βουλη των εξακοσιων και ο δημος τιτον στατειλιον τιτου στατειλιου τειμοκρατους υιον λαμπριαν αρετης ενεκεν. ελεσθαι δε και πρεσβειαν την διακομιουσαν εις επιδαυρον τοδε το ψηφισμα ητις και παραμυθησεται απο του της πολεως ονοματος τους γονεις αυτου τειμοκρατην και τειμοσθενιδα και τον παππον λαμπριαν ινα τουτων πραττομενων φ[α]ινηται φανερα πασιν η αθηναιων γνωμη και εν μηδενι καιρω ενλειπουσα προς τους αγαθους και ενδοξους των εν τηι ελλαδι ανδρων μηδ εν ταις τοιαυταις συμφοραις αμελουσα αλλα την τε δυνατην τειμην τοις τετελευτηκοσι και παραμυθιαν τοις ζωσι και ητυχηκοσι παρεχομενη. πρεσβεις ειρεθησαν τειμοσθενης καλλιστομαχου αναφλυστιος καλλιστομαχος [καλλιστο]μαχου αναφλυστιος νεστωρ σωσθενους φλυευς.
Epidauria — Epidauros — ca. 40-42 AD
 ca. 40-42 AD